laion/Wikipedia-Exotic huggingface dataset:
פוגאצ'ה

פוגאצ'ה (בהונגרית: Pogácsa) היא סוג של עוגייה קטנה, עגולה, בדרך כלל לא מתוקה, אבל יש גם גרסה מתוקה. הפוגאצ'ה הוא מוצר טיפוסי של המישור הפאנוני, כלומר של אגן הקרפטים, של מטבחי חבל הבלקן ושל המטבח הטורקי. הגרסאות הפופולריות שלו הן של תפוחי אדמה, חמאה, פיסות קטנות של גלדי שומן, גבינת כבשים וכרוב. הפוגאצ'ה איננו ממולא, אלא החומרים הנ"ל מוטמעים בתוך הבצק. הוא ידוע בשמות דומים בקרב עמי אגן הקרפטים והבלקן (בסלובקית pagáč, בגרמנית אוסטרית Pogatsche, בסלובנית ובקרואטית, Pogača בסרבית, погача), בטורקיה הוא נקרא גם כן (בטורקית poğaça). השם בא מהמילה הלטינית focus (אש), focacea (פסטה מטוגנת) עם תיווך מהשפה האיטלקית. עד היום קיים באיטליה לחם שטוח בשם פוקצ'ה (Focaccia). סוג לחם דומה אך מעט שונה הוא הפוגאס (Fougasse) בצרפת והוגזה (Hogaza) בספרד. המילה הגיעה להונגרית מהשפות סלאביות דרומיות (סרבית, קרואטית, סלובנית - pogača). ספר הבישול של הנזיר הפיאריסטי קרישטוף שימאי שנכתב בשלמצבאניה בין 1795 לבין 1799 מכיל סוגים רבים של פוגאצ'ה: פוגאצ'ה דבש, פוגאצ'ה חמאה, פוגאצ'ה מתובלת חריפה, פוגאצ'ה שוקולד ועוד. הגרסאות הנפוצות ביותר היום הן תפוחי אדמה, גבינה צהובה, גלדי שומן, שמנת חמוצה, גבינת כבשים וכרוב. הוא מוגש בדרך כלל לאחר הארוחה או עם מרקים משמעותיים יותר (למשל גולאש) במקום לחם. את מאכלי הגיבור הנודד בסיפורי העם ההונגריים אופה לו בדרך כלל אמו. גם התלמידים של פעם קיבלו פוגאצ'ה לדרך כשיצאו מבית הספר ומכאן המנהג ההונגרי לשים פוגאצ'ה בתרמילי בוגרי בתי הספר בטקס הפרידה של הכיתה האחרונה. כיום זהו למעשה תפוח אדמה שנאפה בקליפתו מעל גחלי אש. מילון פרשנות השפה ההונגרית, כרך ה' (מו-ש), 1966, הוצאה לאור אקדמית מדיה וקבצים בנושא פוגאצ'ה בוויקישיתוף 104 מתכוני פוגאצ'ה בוויקיפדיה Pogácsa.lap.hu - אוסף קישורים פוגאצ'ה אפוי באפר "A MAGYAR NYELV SZÓTÁRA". osnyelv.hu. נבדק ב-2022-03-28. Simai Kristóf: Némely étkek készítési módja. Alinea Kiadó, 2011.
טירלי

טירלי או טורלו (בטורקית: Türlü) הוא קדרת נזיד ירקות של המטבח הטורקי. הוא עשוי מירקות חלוטים ועשוי לכלול גם בשר מבושל. סוגים של מנה זו נמצאים גם במטבחים הבלקנים. בפרט הוא ידוע בתור turli perimesh באלבניה, tourlou או tourlou tourlou ביוון, וכ-turli tava במקדוניה הצפונית. שם המאכל נובע מהמילה הטורקית העתיקה türlüg שמשמעותה "מגוון". ניתן לבשל טירלי בסיר בישול מחימר הנקרא גיבץ'. סוג זה נקרא "טירלי גיבץ'" בטורקיה ובבולגריה. הגרסה המקדונית, turli tava, מבושלת באופן מסורתי בסיר בישול מחרס דומה, הנקרא tava. המרכיבים הבסיסיים של טירלי משתנים מאוד. המנה כוללת בדרך כלל תפוחי אדמה, חצילים ובמיה. ניתן להוסיף גם שעועית ירוקה, פלפלים, גזר, קישואים, עגבניות, בצל ושום. גרסאות בשר עשויות עם בשר בקר או כבש, בבלקן גם עם בשר חזיר. מרכיבים רגילים נוספים הם שמן בישול, מים, מלח, פלפל שחור או פלפל אדום כתוש, רסק עגבניות או רסק פלפלים. כל המרכיבים הללו מעורבבים ונאפים בתנור. ניתן להגיש את המנה עם אורז ויוגורט בצד. טורלו עם בשר עגל טירלי בגיבץ' אג'אפסנדלי במיה קפונאטה צ'אנאחי גיבץ' חורש (מאכל) רטטוי מדיה וקבצים בנושא טירלי בוויקישיתוף Turkey. Michelin Travel Publications. 2000. Martha Rose Shulman (2007). Mediterranean Harvest: Vegetarian Recipes from the World's Healthiest Cuisine. Rodale. p. 299. ISBN 9781594862342. Jeanne Jacob; Michael Ashkenazi (2014). The World Cookbook: The Greatest Recipes from Around the Globe. ABC-CLIO. p. 719. ISBN 9781610694698. Peter Minaki (2013). The Everything Mediterranean Cookbook. Simon and Schuster. ISBN 9781440568565. Olive Lodge (1942). Peasant Life in Jugoslavia. Seely, Service & Company. p. 311.
קמילה סקולימובסקה

קמילה סקולימובסקה (בפולנית: Kamila Skolimowska; ‏4 בנובמבר 1982 – 18 בפברואר 2009) הייתה אתלטית פולנייה, אלופה אולימפית (סידני 2000) וסגנית אלופת אירופה (מינכן 2002) ביידוי פטיש. סקולימובסקה נולדה בוורשה שבפולין. אביה הוא מרים המשקולות רוברט סקולימובסקי (אנ') שהתחרה באולימפיאדת מוסקבה בשנת 1980 וזכה באליפות העולם בהרמת משקולות בשנת 1986. באליפות אירופה עד גיל 20 שנערכה ביולי בליובליאנה שבסלובניה זכתה במדליית זהב ביידוי פטיש בתוצאה של 59.72 מטר. באליפות אירופה שנערכה באוגוסט בבודפשט שבהונגריה סיימה במקום שביעי ביידוי פטיש בתוצאה של 62.68 מטר. באליפות העולם עד גיל 18 שנערכה ביולי בבידגושץ' שבפולין זכתה במדליית זהב ביידוי פטיש בתוצאה של 63.94 מטר. באליפות העולם שנערכה באוגוסט בסביליה שבספרד סיימה במקום 21 ביידוי פטיש בתוצאה של 50.38 מטר. באולימפיאדת סידני שנערכה בספטמבר זכתה במדליית זהב ביידוי פטיש בשיא אולימפי חדש (זו הייתה הפעם הראשונה בה נשים מתחרות ביידוי פטיש במשחקים האולימפיים) של 71.16 מטר, לפני אולגה קוזנקובה מרוסיה (69.77 מטר) וקירסטן קלוזה מגרמניה (69.28 מטר). היא עשתה זאת בגיל 17 ו-331 ימים, והייתה לאלופה האולימפית הצעירה ביותר ביידוי פטיש. באליפות העולם שנערכה באוגוסט באדמונטון שבאלברטה, קנדה, סיימה במקום רביעי ביידוי פטיש בתוצאה של 68.05 מטר. באליפות אירופה שנערכה באוגוסט במינכן שבגרמניה זכתה במדליית כסף ביידוי פטיש בתוצאה של 72.46 מטר, אחרי אולגה קוזנקובה (72.94 מטר) ולפני מנואלה מונטברון מצרפת (72.04 מטר). באליפות אירופה עד גיל 23 שנערכה ביולי בבידגושץ' זכתה במדליית זהב ביידוי פטיש בשיא אליפות חדש של 71.38 מטר. באליפות העולם שנערכה באוגוסט בפריז שבצרפת סיימה במקום שמיני ביידוי פטיש בתוצאה של 68.39 מטר. באולימפיאדת אתונה שנערכה באוגוסט סיימה במקום חמישי ביידוי פטיש בתוצאה של 72.57 מטר. באליפות העולם שנערכה באוגוסט בהלסינקי שבפינלנד סיימה במקום שישי ביידוי פטיש בתוצאה של 68.96 מטר. באוניברסיאדת איזמיר שנערכה באוגוסט זכתה במדליית זהב ביידוי פטיש בתוצאה של 72.75 מטר. באליפות אירופה שנערכה באוגוסט בגטבורג שבשוודיה זכתה במדליית ארד ביידוי פטיש בתוצאה של 72.58 מטר, אחרי טטיאנה ליסנקו (76.67 מטר) וגולפיה חאנאפייבה (74.50 מטר), שתיהן מרוסיה. באליפות העולם שנערכה באוגוסט באוסקה שביפן סיימה במקום רביעי ביידוי פטיש בתוצאה של 73.75 מטר. באולימפיאדת בייג'ינג שנערכה באוגוסט סיימה במקום אחרון בגמר יידוי פטיש, לאחר שלא הצליחה לקבוע תוצאה. ב-18 בפברואר 2009, בגיל 26, מתה סקולימובסקה באופן מפתיע במהלך מחנה אימונים בפורטוגל. נתיחה שלאחר המוות קבעה שסיבת המוות שלה היא תסחיף ריאתי. מדיה וקבצים בנושא קמילה סקולימובסקה בוויקישיתוף קמילה סקולימובסקה, באתר הוועד האולימפי הבין-לאומי קמילה סקולימובסקה, באתר olympedia.org קמילה סקולימובסקה, באתר התאחדות האתלטיקה הבין-לאומית קמילה סקולימובסקה, באתר Track and Field (נשים) קמילה סקולימובסקה, באתר "Find a Grave" (באנגלית) Pulmonary embolism cause of death of Kamila Skolimowska באתר AIPS, ‏ 21 בפברואר 2009 (באנגלית)
Le Magasin pittoresque

Le Magasin pittoresque (בעברית: החנות הציורית) היה מגזין שפורסם בצרפת שיצא לאור מ-1833 עד 1938 ומשרדו שכן בפריז. זה היה המגזין המאויר הראשון בצרפת. המגזין החל לצאת לאור ב-1833. מייסדו ועורכו היה אדואר צ'ארטון (אנ'). המגזין עוצב על פי מגזין הפני (אנ'). הוא התחיל כשבועון, אך מאוחר יותר הועברה תדירותו לדו-חודשי ולאחר מכן לחודשי. מטהו שכן בפריז. הנושאים שסוקרו במגזין כללו מינהל ציבורי, מדעי החברה, תכנון ערים, אדריכלות והנדסה אזרחית. בשנת 1834 פרסם המגזין מאמר על הטורקי, שנוצר על ידי הממציא ההונגרי הברון וולפגנג פון קמפלן ונועד לשחק שחמט. המאמר היה הראשון שחשף את המכונה כזיוף. אתר האינטרנט הרשמי של Le Magasin pittoresque (בצרפתית) מדיה וקבצים בנושא Le Magasin pittoresque בוויקישיתוף Le Magasin pittoresque, BnF Gallica המאמר, באתר BnF Gallica
רווח תפעולי

רווח תפעולי הוא מונח בכלכלה המתאר את הרווח הנובע מהפעילות הרגילה והשוטפת של חברה או עסק, לפני ניכוי הוצאות המימון ומסים. הרווח התפעולי מהווה כלי חשוב להערכת הביצועים הכלכליים של חברה, כאשר הוא מוצג בדו"ח הרווח והפסד, דו"ח כספי המפרט את ההכנסות, הוצאות, ורווחים שונים במהלך תקופה מסוימת, כגון רבעון או שנה. הרווח התפעולי מושג על ידי הפחתת הוצאות התפעול מהרווח הגולמי, כאשר הרווח הגולמי מחושב מההכנסות לאחר ניכוי עלויות המכר. לצד הרווח הגולמי והרווח הנקי, הרווח התפעולי הוא מרווח חשוב למעקב. הוא מספק אינדיקטור אמין למידת בריאה של החברה שלך ועד כמה רווחיות הפעילות היומיומית שלה. הסיבה לכך היא שזה מביא בחשבון אך ורק הכנסות והוצאות שהן חלק בלתי נפרד מהפעילות העסקית הרגילה.רמת הרווח התפעולי יכולה להעיד על מידת הצלחת החברה בניהול הוצאותיה התפעוליות ביחס להכנסותיה. חברה עם רווח תפעולי גבוה מעידה לרוב על יכולת טובה ליצור רווח מהפעילות השוטפת שלה, מה שפותח אפשרויות להשקעה נוספת, חלוקת דיבידנדים לבעלי מניות וחיזוק החברה. בנוסף, הרווח התפעולי משמש כבסיס לחישוב שיעור הרווח התפעולי, מדד המאפשר השוואה בין חברות באותו ענף או תחום פעילות. בעוד שהרווח התפעולי מתמקד בפעילות השוטפת של העסק, קיימים סוגי רווחים נוספים המחושבים בדוחות הכספיים של חברה, המספקים תמונה רחבה יותר של מצבה הכלכלי. לדוגמה, רווח גולמי, המתאר את הרווח ממכירות לפני ניכוי כל הוצאה, מלמד על יעילות המכירות ועלויות הייצור. רווח נקי, לעומת זאת, מחשב את כל ההוצאות וההכנסות, כולל מיסים והוצאות מימון, ומספק את התמונה הכללית ביותר של רווחיות החברה. ההבדל העיקרי בין הרווח התפעולי לרווחים אחרים הוא במיקודו ובמדדים הספציפיים שהוא מתעלם מהם, כגון הוצאות מימון ומיסים, המתוארים בסוגי הרווח האחרים. הדבר מאפשר לניתוחים כלכליים להתמקד בביצועי הפעילות העיקרית של החברה, מה שהופך את הרווח התפעולי לכלי חיוני לניתוח פיננסי ותכנון אסטרטגי. רווח לפני ריבית, מיסים, פחת והפחתות מרווח תפעולי What is Operating Profit? | Square Glossary, Square (באנגלית בריטית) Operating Profit: How to Calculate, What It Tells You, and Example, Investopedia (באנגלית) מהו רווח תפעולי?, באתר אביב יועצים פיננסים וגיוס אשראי, ‏2019-04-22
הדיוויזיה ה-267 (ורמאכט)

הדיוויזיה ה-267 (בגרמנית: 267. Infanterie-Division), הייתה דיוויזיה של הוורמכאט במהלך מלחמת העולם השנייה. היא כונתה דיוויזיית 'ראש סוס' בגלל סמלה, היא השתתפה בפלישה לצרפת ב-1940, ובמבצע ברברוסה ב-1941. הדיוויזיה כותרה והושמדה ביולי 1944. הדיוויזיה הוקמה ב-26 באוגוסט 1939 בהנובר. לאחר הגיוס היא הוצבה בקו זיגפריד על הגבול עם צרפת. היא נטלה חלק בפלישה לצרפת ב-1940, והתקדמה דרך בלגיה. ב-28 במאי 1940 חיילי הדיוויזיה ביצעו את הטבח באויניס; רגימנט הרגלים ה-487 השתמש באזרחים כמגנים אנושיים במהלך לחימה ליד הכפר אויניס בנור-פה דה קאלה, ואז ריכז וירה ב-80 אזרחים צרפתים מול בניין העירייה, כמו גם חיילים בריטים, צרפתים ומרוקאים שנתפסו. שהיו פצועים קשה מכדי לצעוד לעורף. התקרית היא אחת מכמה פשעי מלחמה שביצע הוורמאכט במהלך המערכה ב-1940. מיולי 1940 עד מאי 1941, היא הייתה אחראית על השמירה על חלק מחוף התעלה האנגלית. ביוני 1941 היא נטלה חלק במבצע ברברוסה, כחלק מקבוצת ארמיות מרכז. היא נותרה חלק מקבוצת הארמיות הזו עד שהיא כותרה והושמדה ביולי 1944. זמן קצר לאחר מכן היא פורקה רשמית. ארנסט פסמן (26 באוגוסט 1939 - 1 ביוני 1941) פרידריך-קרל פון ואכטר (1 ביוני 1941 - 10 בנובמבר 1941) רוברט מרטינק (10 בנובמבר 1941 - 1 בינואר 1942) קרל פישר (1 בינואר 1942 - 24 בינואר 1942) פרידריך שטפן (24 בינואר 1942 - 26 בפברואר 1942) קרל פישר (26 בפברואר 1942 - 31 במרץ 1942) פרידריך שטפן (31 במרץ 1942 - 8 ביוני 1943) אוטו דרשר (8 ביוני 1943 - 13 באוגוסט 1944) הדיוויזיה ה-267 באתר lexikon-der-wehrmacht (בגרמנית) "1940, la bataille de France au jour le jour: 28 mai, des civils et des prisonniers massacrés à Oignies et Esquelbecq". France 3 Hauts-de-France (בצרפתית). 28 במאי 2020. נבדק ב-2023-04-16. {{cite web}}: (עזרה) "Il y a 80 ans, Oignies vivait la journée la plus tragique de son histoire". La Voix du Nord (בצרפתית). 2020-05-28. נבדק ב-2023-04-16. Mitcham, Samuel W. Jr. (2007). German order of battle. Mechanicsburg, PA: Stackpole Books. ISBN 978-0-8117-3416-5. OCLC 122526978.
צ'ארלס ג'נקינס

צ'ארלס למונט "צ'רלי" ג'נקינס (באנגלית: Charles Lamont "Charlie" Jenkins; ‏ נולד ב-7 בינואר 1934) הוא אתלט אמריקני בעבר. אלוף אולימפי (מלבורן 1956) בריצת 400 מטר ובריצת שליחים 4x400 מטר. ג'נקינס נולד וגדל בניו יורק. הוא למד באוניברסיטת מסצ'וסטס אמהרסט והתאמן בהדרכתו של ג'מבו אליוט. באליפות ארצות הברית שנערכה בבולדר, קולרודו ביוני 1955 זכה במדליית זהב בריצת 400 מטר. בתחרות באולם קבע בריצת 500 יארד שיא עולם חדש. באולימפיאדת מלבורן הוא זכה בשתי מדליות זהב, בריצת 400 מטר בתוצאה של 46.86 שניות, לפני קרל-פרידריך האס מגרמניה (47.12 שניות) וארדליון איגנטייב מברית המועצות ווויטו הלסטן מפינלנד שזכו בצוותא במדליית ארד בתוצאה של 47.15 שניות ובריצת שליחים 4x400 מטר ביחד עם טום קורטני, לו ג'ונס וג'סי משבורן בתוצאה של 3:04.7 דקות, לפני אוסטרליה (3:06.0 דקות) ובריטניה (3:07.1 דקות). ב-1981 נפטר מאמנו אליוט וג'נקינס החליף אותו כמאמן באוניברסיטת וילאנובה. בדצמבר 1956 ג'נקינס התחתן עם פיליס רנדולף. בשנות ה-70 עבד במשרד החינוך האמריקאי. בנו צ'ארלס ג'נקינס ג'וניור זכה במדליית זהב אולימפית (ברצלונה 1992) בריצת שליחים 4x400 מטר, מה שהפך אותם לאב ובנו הראשונים בהיסטוריה האולימפית שזוכים במדליות זהב באותו מקצוע. במהלך הקריירה שלו זכה ג'נקינס 3 פעמים (1955, 1957 ו-1958) באליפות ארצות הברית באולם בריצת 600 יארד. מדיה וקבצים בנושא צ'ארלס ג'נקינס בוויקישיתוף צ'ארלס ג'נקינס, באתר הוועד האולימפי הבין-לאומי צ'ארלס ג'נקינס, באתר olympedia.org
לינדי רמיג'ינו

לינדי ג'ון רמיג'ינו (באנגלית: Lindy John Remigino; ‏ 3 ביוני 1931 - 11 ביולי 2018) היה אתלט אמריקני. אלוף אולימפי (הלסינקי 1952) בריצת 100 מטר ובריצת שליחים 4x100 מטר. רמיג'ינו נולד וגדל בקווינס, ניו יורק. הוא למד במנהטן קולג'. באולימפיאדת הלסינקי הוא זכה בשתי מדליות זהב, בריצת 100 מטר בתוצאה של 10.79 שניות, לפני הרב מקנלי מ ג'מייקה (10.80 שניות) ומקדונלד ביילי מבריטניה (10.83 שניות), בשלב רבע הגמר הוא קבע תוצאה של 10.68 שניות. בריצת שליחים 4x100 מטר ביחד עם דין סמית', הריסון דילארד ואנדי סטנפילד בתוצאה של 40.1 שניות, לפני ברית המועצות (40.3 שניות) והונגריה (40.5 שניות). ריצת 100 מטר: 10.4 שניות (1952) ריצת 200 מטר: 21.1 שניות (1951) מדיה וקבצים בנושא לינדי רמיג'ינו בוויקישיתוף לינדי רמיג'ינו, באתר olympedia.org לינדי רמיג'ינו, באתר התאחדות האתלטיקה הבין-לאומית לינדי רמיג'ינו, באתר Track and Field (גברים) לינדי רמיג'ינו, באתר נבחרת ארצות הברית באתלטיקה לשלושתם נקבע זמן ידני של 10.4 שניות
Love Sensuality Devotion: The Remix Collection

Love Sensuality Devotion: The Remix Collection הוא אלבום הרמיקס הראשון של הפרויקט המוזיקלי הגרמני אניגמה. הוא פורסם ב-8 באוקטובר 2001 בהוצאת חברת התקליטים וירג'ין רקורדס. האלבום, יחד עם Love Sensuality Devotion: The Greatest Hits נחשבים לסגירת הפרק הראשון של מיכאל קרצו באניגמה. כל הרמיקסים באלבום נלקחו מסינגלים שיצאו בעבר. כולם הופקו על ידי מיכאל קרצו ואוגדו לאלבום זה. מידע על האלבום Love Sensuality Devotion: The Remix Collection באתר MusicBrainz האלבום Love Sensuality Devotion: The Remix Collection באתר Discogs Love Sensuality Devotion: The Remix Collection, 2001-01-01, נבדק ב-2024-03-30 Love Sensuality Devotion: The Greatest Hits, 2001-01-01, נבדק ב-2024-03-30
אנדי סטנפילד

אנדרו ויליאם סטנפילד (באנגלית: Andrew William Stanfield;‏ 29 בדצמבר 1927 – 15 ביוני 1985) היה אתלט אמריקני. אלוף אולימפי (הלסינקי 1952), סגן אלוף אולימפי (מלבורן 1956) ושיאן עולם (1951–1956) בריצת 200 מטר ואלוף אולימפי (הלסינקי 1952) בריצת שליחים 4x100 מטר. בנוסף, אלוף ארצות הברית (1951) בקפיצה לרוחק. סטנפילד נולד בוושינגטון די. סי. ועבר כילד עם משפחתו לג'רזי סיטי. הוא התאמן בהדרכתו של ג'וני גיבסון (אנ') באליפות ארצות הברית שנערכה בפרזנו, קליפורניה ביוני 1949 זכה בשתי מדליות זהב, בריצת 100 מטר בתוצאה של 10.3 שניות ובריצת 200 מטר בתוצאה של 20.4 שניות בעזרת רוח גבית לא חוקית. באליפות ארצות הברית באולם שנערכה ביוני 1950 זכה במדליית זהב בריצת 60 מטר. בתחרות שנערכה בפילדלפיה ב-26 במאי 1951 זכה בדתי מדתיות זהב, בריצת 200 מטר בשיא עולם חדש של 20.6 שניות ובקפיצה לרוחק בשיא אישי חדש של 7.85 מטר. באליפות ארצות הברית שנערכה בברקלי, קליפורניה ביוני אותה שנה זכה במדליית זהב בקפיצה לרוחק. במבחנים האמריקאיים לאולימפיאדת הלסינקי הוא קבע בריצת 200 מטר שיא עולם חדש של 20.6 שניות. במשחקים האולימפיים עצמם הוא זכה בשתי מדליות זהב, בריצת 200 מטר בשיא אולימפי חדש של 20.81 שניות (20.7 שניות), לפני חבריו לנבחרת ארצות הברית ת'ן בייקר (20.97 שניות, 20.8 שניות) וג'ים גתרס (21.08 שניות, 20.8 שניות) ובריצת שליחים 4x100 מטר ביחד עם דין סמית', הריסון דילארד ולינדי רמיג'ינו בתוצאה של 40.1 שניות, לפני ברית המועצות (40.3 שניות) והונגריה (40.5 שניות). באליפות ארצות הברית שנערכה בדייטון, אוהיו ביוני 1953 זכה בפעם השלישית במדליית זהב בריצת 200 מטר בתוצאה של 21.2 שניות. באולימפיאדת מלבורן הוא זכה במדליית כסף בריצת 200 מטר בתוצאה של 20.97 שניות, אחרי בובי ג'ו מורו שהשווה את שיא העולם - 20.75 שניות ולפני ת'ן בייקר (21.05 שניות), שלושתם מארצות הברית ולא הצליח להגן על תוארו. ריצת 100 מטר: 10.3 שניות (1949) ריצת 200 מטר: 20.6 שניות (1951), שיא עולם בעבר אנדי סטנפילד, באתר olympedia.org אנדי סטנפילד, באתר Track and Field (גברים)
סמסון קיטור

סמסון קיטור (באנגלית: Samson Kitur; ‏ 25 בפברואר 1966 – 25 באפריל 2003) היה אתלט קנייתי, זוכה מדליית ארד אולימפית (ברצלונה 1992), זוכה מדליית ארד באליפות עולם (שטוטגרט 1993), סגן אלוף עולם באולם (סביליה 1991), אלוף אפריקה (קהיר 1990), סגן אלוף חבר העמים הבריטי (אוקלנד 1990) ופעמיים אלוף משחקי אפריקה (קהיר 1991 והארארה 1995) בריצת 400 מטר, וסגן אלוף עולם (שטוטגרט 1993) ואלוף חבר העמים הבריטי (אוקלנד 1990) בריצת שליחים 4x400 מטר. במשחקי חבר העמים הבריטי שנערכו בינואר-פברואר באוקלנד שבניו זילנד זכה במדליית זהב בריצת שליחים 4x400 מטר בשיא משחקים חדש של 3:02.48 דקות. בנוסף, זכה במדליית כסף בריצת 400 מטר בתוצאה של 44.88 שניות. באליפות אפריקה שנערכה באוקטובר בקהיר שבמצרים זכה במדליית זהב בריצת 400 מטר בתוצאה של 45.15 שניות. באליפות העולם באולם שנערכה במרץ בסביליה שבספרד זכה במדליית כסף בריצת 400 מטר בשיא אישי חדש של 46.21 שניות. במשחקי אפריקה שנערכו בספטמבר בקהיר זכה במדליית זהב בריצת 400 מטר בתוצאה של 45.40 שניות. באולימפיאדת ברצלונה שנערכה באוגוסט זכה במדליית ארד בריצת 400 מטר בתוצאה של 44.24 שניות, אחרי קווינסי ווטס (43.50 שניות) וסטיב לואיס (44.21 שניות), שניהם מארצות הברית. בשלב חצי הגמר קבע שיא קניה חדש של 44.18 שניות. בנוסף, סיים במקום שמיני בריצת שליחים 4x400 מטר, לאחר שנבחרתו לא סיימה את שלב הגמר. באליפות העולם שנערכה באוגוסט בשטוטגרט שבגרמניה זכה במדליית ארד בריצת 400 מטר בתוצאה של 44.54 שניות, אחרי מייקל ג'ונסון (43.65 שניות) ובוץ' ריינולדס (44.13 שניות), שניהם מארצות הברית. בנוסף, זכה במדליית כסף בריצת שליחים 4x400 מטר בתוצאה של 2:59.82 דקות. במשחקי אפריקה שנערכו בספטמבר בהארארה שבזימבבואה זכה במדליית זהב בריצת 400 מטר בתוצאה של 44.36 שניות. באולימפיאדת אטלנטה שנערכה ביולי סיים במקום תשיעי בריצת 400 מטר בתוצאה של 45.17 שניות. בנוסף, סיים במקום שמיני בריצת שליחים 4x400 מטר, לאחר שנבחרתו לא הופיעה לשלב הגמר. בשנת 2003, בהיותו רק בן 37, הוא נפטר בפתאומיות ממחלה לא ידועה בביתו בכפר. שניים מבין אחיו, סימון קיטור ודויד קיטור, אף הם אתלטים בינלאומיים מצטיינים. ריצת 400 מטר: 44.18 שניות (1992), שיא קניה ריצת 400 מטר: 46.21 שניות (1991) סמסון קיטור, באתר הוועד האולימפי הבין-לאומי סמסון קיטור, באתר olympedia.org סמסון קיטור, באתר התאחדות האתלטיקה הבין-לאומית סמסון קיטור, באתר Track and Field (גברים)
Voyageur

Voyageur (בעברית: נוֹסֵעַ) הוא אלבום האולפן החמישי של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-8 בספטמבר 2003 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית. מתוך האלבום יצאו שלושה סינגלים בסך הכול. Voyageur נחשב לאלבום החדשני ביותר של אניגמה, בשל השינויים הדרסטיים בסוגות המוזיקליות המאפיינות אותו, בהשוואה לארבעת האלבומים הקודמים. חלילי השאקוהאצ'י המזוהים עם הפרויקט, מזמורים גרגוריאניים ומזמורים שבטיים שנמצאו בעבר כמעט ולא הופיעו ב-Voyageur. במקום זאת, רוב השירים שנמצאו בו היו יותר פופיים, כמו "Voyageur", "Incognito", "Boum-Boum" ו-"Look of Today"; האחרון שבהם משלב את הפזמון של "The Look of Love" מאת ABC. קרצו תיאר את הסוגה של האלבום בתור ”פופ מתוחכם”. רק סימנים בודדים מעבודות קודמות נשמרו. Voyageur הופץ בפורמטים של תקליטורים וקלטות, בעוד שעטיפות התקליטור (שנוצרו בידי יוהאן זמברסקי) מחלוקות לשתי גרסאות: גרסה רגילה עם תוספות של אלבום תצלומים (שיכול להיות קשה יותר בהשוואה למהדורת "חבילה מיוחדת"); מהדורת "חבילה מיוחדת" עם עטיפה שקופה וציור מודפס בחלקו הפנימי של המארז ועל התקליטור עצמו. זאת, בנוסף לחוברת בצורת טבעת מונחת מתחת לתקליטור. במאי 2018, האלבום הופץ מחדש כחלק מסדרת ההוצאה המחודשת של The Colors of Enigma, הכוללת את כל שאר אלבומי האולפן של אניגמה. המוזיקה לשירים הולחנה על ידי מיכאל קרצו, אלא אם צוין אחרת. אלא אם כן צוין אחרת, המידע מותאם מהערות האלבום. רות'-אן בויל – שירה ראשית (5, 11) אנדרו דונלדס – שירה ראשית (5, 8) מיכאל קרצו – שירה ראשית (3, 6–7, 9, 11), הסדרים, הנדסה, הפקה (כל הרצועות) סנדרה קרצו – שירה נשית ינס גאד – הסדרים, הנדסה, גיטרות יוהאן זמברסקי – עטיפה מידע על האלבום Voyageur באתר MusicBrainz מידע על האלבום Voyageur באתר AllMusic האלבום Voyageur באתר Discogs האלבום Voyageur באתר ספוטיפיי יורופופ • העידן החדש • אמביינט • אלקטרוני • ניסיוני Voyageur, 2003-01-01, נבדק ב-2024-03-30 Tim Peacock, Coloured Vinyl Editions Of Enigma’s Complete Catalogue Set For Release, uDiscover Music, ‏2018-04-12 (באנגלית אמריקאית) "Russian album certifications – Enigma – Voyageur"
15 Years After

15 Years After (בעברית: 15 שָׁנִים אַחֲרֵי) הוא מארז תקליטורים של הפרויקט המוזיקלי הגרמני אניגמה. המארז כולל את חמשת אלבומי האולפן הראשונים של אניגמה, MCMXC a.D. (1990), The Cross of Changes (1993), Le Roi Est Mort, Vive Le Roi! (1996), The Screen Behind the Mirror (2000) ו-Voyageur (2003) ואת "Hello and Welcome" בתור רצועת בונוס. בנוסף לכך, כולל המארז גם שני אלבומי וידאו Remember the Future (2001) ו-MCMXC a.D.: The Complete Video Album (2003). המארז יצא לציון חמש-עשרה שנות פעילות מאז יציאת הסינגל הראשון של אניגמה, "Sadeness (Part I)". עטיפת האלבום נוצרה בהשראת "הגבירה עם ההרמין"; ציור משנת 1490 של לאונרדו דה וינצ'י. האריזה והצילום של הקופסאות נוצרו על ידי דירק רודולף, בעוד העטיפות והעיצובים המקוריים נוצרו בידי יוהאן זמברסקי, מעצב ותיק של אניגמה. במקור, המארז נמכר ב-128 אירו, וזה עורר סערה בקרב מעריצי הפרויקט, כיוון שהדיסקים לא עברו חידוש, בניגוד ל-Love Sensuality Devotion: The Greatest Hits. סינגל חדש, "Hello and Welcome" (מהאלבום השישי שלא יצא A Posteriori) ותקליטור בשם The Dusted Variations זכו גם הם לתגובות מעורבות מהמעריצים, שהטילו ספק ביציאת האלבום. בנוסף, הווידאו קליפ של "Out from the Deep", שירד מ-Remember the Future עדיין נעדר בהוצאה המחודשת הזו, ועל אף שהמארז היה בגודל תקליט 12 אינץ', היה מעט מידע על ההיסטוריה של הפרויקט בחוברת, מלבד קרדיטים והודעה לעיתונות בפנים. מאוחר יותר, מחיר המארז ירד ל-92.99 אירו וב-30 בנובמבר 2005, המפיק והיוצר של אניגמה, מיכאל קרצו ביקר באופן אישי במפעל EMI באודן, הולנד כדי לחתום על אלף עותקים של המארז. על אלף העותקים החתומים היו ראשי התיבות של קרצו ("אם. סי.") חתומים בטוש בצבע כסף. בעוד עותקים חתומים של האלבומים של אניגמה נחשבים לנדירים ביותר, הגרסה החתומה של המארז עדיין הייתה זמינה לרכישה באתר Amazon.de חצי שנה לאחר יציאתו. כמו כן, בתוך המארז היה קוד שאפשר לרוכשים להוריד את הקליפים של "Voyageur" ו-"Boum-Boum" על ידי הקלדתם באזור מסוים באתר הרשמי של אניגמה. האלבום כולל את כל הרצועות והשירים הנכללים בחמשת האלבומים הבאים: MCMXC a.D. – אלבום הבכורה של אניגמה משנת 1990. The Cross of Changes – אלבום האולפן השני של אניגמה משנת 1993. Le Roi Est Mort, Vive Le Roi! – אלבום האולפן השלישי של אניגמה משנת 1996. The Screen Behind the Mirror – אלבום האולפן הרביעי של אניגמה משנת 2000. Voyageur – אלבום האולפן החמישי של אניגמה משנת 2003. בנוסף לכך, נכלל השיר "Hello and Welcome", ושני אלבומי הווידאו Remember the Future (2001) ו-MCMXC a.D.: The Complete Video Album (2003). מידע על האלבום 15 Years After באתר MusicBrainz האלבום 15 Years After באתר Discogs 15 Years After by Enigma, נבדק ב-2024-03-30 Sadeness (Part I), 1990-01-01, נבדק ב-2024-03-30 Hello And Welcome, 2006-09-16, נבדק ב-2024-03-30 Enigma – 15 Years After
פיטר קורנליוס (מוזיקאי)

פיטר קורנליוס (באנגלית: Peter Cornelius; נולד ב-29 בינואר 1951 בווינה, אוסטריה) הוא זמר-יוצר אוסטרי מסוגת אוסטרופופ (אנ'), גיטריסט וחבר לשעבר באניגמה. אתר האינטרנט הרשמי של פיטר קורנליוס (בגרמנית) מדיה וקבצים בנושא פיטר קורנליוס בוויקישיתוף פיטר קורנליוס, במסד הנתונים הקולנועיים IMDb (באנגלית) פיטר קורנליוס, באתר אפל מיוזיק (באנגלית) פיטר קורנליוס, באתר ספוטיפיי פיטר קורנליוס, באתר Last.fm (באנגלית) פיטר קורנליוס, באתר MusicBrainz (באנגלית) פיטר קורנליוס, באתר דיזר פיטר קורנליוס, באתר Yandex.Music (ברוסית) פיטר קורנליוס, באתר Discogs (באנגלית) פיטר קורנליוס, באתר Songkick (באנגלית) פיטר קורנליוס, באתר Genius פיטר קורנליוס, באתר SecondHandSongs Cornelius & Cretu (Press Kit) | The Enigma Archives, www.enigma-music.com